Der er i 2012 indregnet et underskud på i alt 6,2 mio. kr. vedrørende de ophørende aktiviteter AaB Ishockey og AaB College samt resultat-andel af Sport On Top ApS. Resultatet af den primære drift er et underskud på 5,9 mio. kr. Den primære drift er realiseret 21,2 mio. kr. bedre i 2012 end i 2011 på trods af, at 2012 er negativt påvirket af en nedskrivning af varelager samt hensættelse til den såkaldte feriepengesag på i alt 3,2 mio. Der arbejdes fortsat på at nedbringe omkostningerne, og der vil igen i 2013 kunne ses et fald i disse. Den økonomiske målsætning for 2013 er et nul-resultat, og der er heri indregnet transferindtægter i niveauet 5 mio. kr. - Som udgangspunkt er resultatet for 2012 ikke tilfredsstillende, men set i det lys at der er tale om en forbedring på 25 mio. kr. fra 2011 til 2012 og et "reelt" primært driftsresultat i 2012 på minus 2,7 mio. kr., så ser vi positivt på fremtiden, siger AaB-direktør Lynge Jakobsen. AaB indtager efter to tredjedele af sæsonen 2012/2013 en fjerdeplads i landets bedste fodboldrække.

Referat:
AaB har netop offentliggjort sit resultatet for 2012, og det viser et underskud på 14,4 mio. kr. før skat, hvilket er en forbedring på 25,4 mio. kr. i forhold til 2011.